כבלים (סרט)

כבלים הוא סרט קומדיה-סאטירי ישראלי של שירי הזמר אריק איינשטיין לצד מערכונים (בהשראת סרטי גנגסטרים וקאובוים הונגרים) בבימוי של צבי שיסל.

בסרט מככבים אריק איינשטיין, מוני מושונוב וצבי שיסל, יחד עם שחקנים רבים אחרים, ובהם שרית סרי, קרן מור, שלמה בראבא ויעקב כהן, וכן הופעות אורח כגון זו של יאיר לפיד. כמו כן, משתתפים בסרט הילדים של צבי שיסל – דניאל שיסל, של אריק איינשטיין – אמיר איינשטיין, ושל מוני מושונוב – אלמה ומיכאל מושונוב. זהו הסרט האחרון בו השתתף איינשטיין, ואחת מהופעותיו האחרונות יחד עם "כמו גדולים" (שגם אותו עשה בשיתוף עם מושונוב ושיסל) בו איינשטיין משחק. 

בשנת 2010 הופץ הסרט לראשונה על גבי DVD.

עלילה 
הסרט מביא סיפור מסגרת של נהג מונית (איינשטיין) שבביתו מותקנים שידורי טלוויזיה בכבלים (המהפכה הגדולה בתחום התקשורת של תחילת שנות התשעים בישראל) והוא, נדהם מהשפע הרב, מזפזפ בין ערוצי הטלוויזיה יחד עם חברו (מושונוב), כאשר כל מעבר בין ערוצים נותן לנו סצנה אופיינית-פארודית לערוצים הרלוונטיים, המשוחקת על ידי המשתתפים הנ"ל. בין הסצנות משובצים קליפים לשירים מוכרים, רובם דואטים של איינשטיין עם אמנים אחרים, כמו יהודית רביץ, קורין אלאל, יוני רכטר (עטור מצחך) ויהודה פוליקר (שיר השיירה). לצד שירים נוספים ("שכשנבוא") שולבו שירים מצחיקים כגון "ואלה שמות" (הכולל בעיקר שמות כדורגלנים מפורסמים) והשיר "ים אדוני" (פרודיה על מקהלות חסידיות).

בין הסצנות הזכורות והמוכרות ישנה הפרודיה על הסרטים האיטלקיים התקופתיים של שנות ה-40 וה-50 (תוך התכתבות עם סרטו של פליני "זיכרונות"), המערבון ההונגרי, תחרות היריקה החופשית, אולפן ה-NBA של ערוץ הספורט (כפי הנראה חיקוי של שימי ריגר), פולקע וסיגריות פרש (פרודיות על פרסומות), קוקי פוקי (פרודיה על סאדו מאזו), סרט המאפיה (צ'רלי והשעון) ושיר הרוק הצרפתי, כחלק מפרודיה על ערוץ MTV.

אודות המשתתפים

משתתפים 
 אריק איינשטיין
 מוני מושונוב
 צבי שיסל
 יעקב סרי
 שרית ברוך-סרי
 קרן מור
 מאיה קדישמן
 יעקב כהן
 שלמה בראבא
 רפי אדר
 קלוד אבירם
 רוני יהושוע
 אורי לוי
 הרצל כהן
 לואיזה קולרברט
 תקוה מולאי
 אלסנדרו פרניה
 יעקב בן מרדכי
 יוני רכטר
 מאיר ישראל
 יאיר לפיד

ילדים 
 אמיר איינשטיין
 דניאל שיסל
 מיכאל מושונוב
 אלמה מושונוב
 טל רינסקי
 אסף רינסקי
 יעל פלדינגר
 ענבל לוי

נגנים 
 יוני רכטר
 יצחק קלפטר
 מיכה מיכאלי
 מאיר ישראל

נגנים במערכונים 
 תופים: מאיר ישראל
 בוזוקי: אריס נחום
 בוזוקי: צפי שלמה
 תופים: מוני ברנט
 גיטרה בס: שמוליק נוף
 קלידים: מרסל

זמרים אורחים 

 יהודה פוליקר
 יהודית רביץ
 קורין אלאל

בשיר עטור מצחך השתתפו הנגנים 
 ויולה: תומר הופמן
 צ'לו: בצלאל מנדלסון
 כינור: מיכאל פרצמן
 בסון: ג'ילבר ייבגני

רשימת שירים מהסרט

ראו גם 
 כמו גדולים 1
 כמו גדולים 2

קישורים חיצוניים 

 נדב הולנדר, המהדורה החדשה של "כבלים": שריד להומור מזמן אחר, באתר עכבר העיר, 14.5.2010

סרטי 1992
סרטי קומדיה ישראליים
סרטי פרודיה
אריק איינשטיין
מוזיקה לילדים
סרטי פולחן
סרטים ישראליים משנת 1992
סרטי ילדים ישראליים